આકડાના વર્ગની આ વનસ્પતિ છે. 'જીવંતી' એનું આયુર્વેદીય નામ છે. ગુજરાતમાં એ સર્વત્ર જોવામાં આવે છે અને ગ્રામ્ય લોકો તો એને તરત જ ઓળખી લે છે. ગામડામાં દરેક વાડ પર તેની વેલ ચઢેલી જોવામાં આવે છે અને એનું શાક પણ ખવાય છે. તેનાં પાન તેમજ ફળ સીધા જ ખાઈ શકાય એવાં મીઠાં હોય છે. કુમળાં પાન અને ફળો ખાધા જ કરીએ એટલાં સ્વાદિષ્ટ હોય છે. આ જીવંતી એટલે આપણી ડોડીની ભાજી. જીવંતીના ગુણોને ધ્યાનમાં રાખી આયુર્વેદમાં તેને સર્વ શાકોમાં શ્રેષ્ઠ કહી છે. આ વખતે આ શાકશ્રેષ્ઠ જીવંતીનાં ઔષધીય ગુણકર્મો અને ઉપયોગો વિષે વાચકોને જણાવવાનો ઉપક્રમ છે.